L' Institut Català de les Dones posa en marxa la campanya amb l'objectiu d'augmentar la protecció i seguretat d'infants, adolescents i joves davant les violències masclistes en l'actual realitat derivada per la crisi sociosanitària de la COVID19.
Perseguim que infants i joves puguin identificar les violències que estan patint en les seves diferents manifestacions, apropar-los els recursos existents i promoure un espai virtual de suport i sororitat col·lectiu que trenqui el seu aïllament.
Infants i joves lliures de violències masclistes
Convivència obligada, més violències
Ara que estem més que mai a casa, infants i joves poden haver vist incrementades i agreujades les situacions de violències per la convivència forçada amb els seus agressors.
Infants i adolescents que estan presenciant situacions de violència cap a les seves mares, o patint violència sexual per part d'algú del seu entorn i del que no poden separar-se físicament.
Noies joves que es troben en situació de violència física, psicològica i/o sexual dins les pròpies llars, centres residencials o d'acollida, on la persona agressora és la parella, algun membre de la família, tutor, personal responsable de la seva cura, companys de pis o del centre residencial, o inclús persones del propi veïnat.
Adolescents i joves LGTBIQ+ que estan patint violència per part de familiars i entorn proper que no accepten la seva identitat de gènere o preferència sexual i que conviuen amb el rebuig, el menyspreu i la incomprensió diàriament.
Les ciberviolències no guarden la distància social
Amenaces, assetjament i control a través del mòbil i les xarxes socials són algunes de les manifestacions que estan patint adolescents i joves, i que impedeixen que les cases i residències siguin espais segurs i protegits.
Infants i adolescents són objectiu del grooming, adults que els contacten utilitzant les xarxes socials i les aplicacions mòbils fent-se passar per menors d'edat amb la intenció d'obtenir material de contingut sexual una vegada guanyada la seva confiança.
Fenòmens com el sexpreading i la sextorsió agafen protagonisme i s'acarnissen principalment amb les noies joves.
La difusió de fotos i vídeos de contingut sexual sense el consentiment de la persona que hi apareix és una de les pràctiques utilitzades sovint per fer mal i venjar-se d'ex parelles o per humiliar i desprestigiar les noies.
L'obtenció d'imatges i vídeos sexuals fent servir amenaces o el xantatge per no publicar-les és el que es coneix per extorsió sexual o sextorsió.
La vergonya i la culpa sovint fan que les noies no ho expliquin al seu entorn i se sentin atrapades i aïllades.
El ciberassetjament, l'extorsió per continguts sexuals, o el control mitjançant internet, xarxes socials i aplicacions mòbil són manifestacions de les violències masclistes que es donen tot i la distància social i l'aïllament domiciliari, i que tenen un impacte enorme en la salut d'adolescents i joves.
Si et trobes en alguna d'aquestes situacions o coneixes algú que necessiti ajuda, pots posar-te en contacte amb els següents recursos:
Nova realitat social, mateixes violències
El moment actual està provocant canvis en la nostra manera de relacionar-nos en societat i amb l'espai públic.
La distància social, les franges horàries per sortir al carrer, o la reducció dels aforaments al transport poden fer augmentar la sensació d'inseguretat a l'espai públic per a les dones joves.
Les violències masclistes en l'àmbit comunitari són una realitat que es dóna encara que la presència als carrers sigui testimonial, i que cal denunciar i visibilitzar per eradicar-les.
Des de sentir-se intimidada, increpada verbalment o assetjada, fins a rebre tocaments no desitjats o patir una agressió sexual.
Aquestes violències afecten les noies joves i atempten contra les seves llibertats i el ple desenvolupament de les seves vides.
Perquè la nova realitat d'obligada distància social i de major presència domiciliària no es converteixi en aïllament per infants i joves en situació de violències masclistes necessitem que agafis el guant en mostra de suport i solidaritat.
Denunciem les violències masclistes!
Oficines d'Informació de l'Institut Català de les Dones
serveis d'informació i atenció a les dones
Serveis d'Intervenció especialitzada
( programa jove de L'Associació de Drets Sexuals i Reproductius)
Correu electrònic: crea ónpositiva.org
Telèfon d'atenció a les dones: 935805161
Emergències 9:00 h-22:00 h al telèfon: 935 806 151
(Contra la violència sexual infantil)
Atenció telefònica: 900 440 443